Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1054

7. Hiányzó elemek, kapcsolatok kiegészítése Az írásbeli feladatlap értékelése A dolgozatok javítása a központi javítási-értékelési útmutató alapján történik. Az útmutató tartalmazza a feladatok részletes megoldását, valamint az egyes megoldási lépésekre adható részpontszámokat és szempontokat ad a hiányos, vagy hibás megoldások értékeléséhez. Az értékelésnél az útmutató alkalmazása kötelező. Szóbeli vizsga Általános szabályok A szóbeli vizsga kihúzott tétel alapján a megadott témakör tematikus és problémaorientált bemutatása. A tétel megnevezi, és részletesen felsorolja az ismertetésre kerülő tematikus egységeket, amelyekhez elemzésre alkalmas ábra vagy forrásszemelvény kapcsolódhat a tételbe építve. A tételsor minimum 20 tételt tartalmaz. A szóbeli tételsor tartalmi és formai jellemzői Tartalmi szerkezet A tételek között azonos arányban jelennek meg a makroökonómia és a mikroökonómia ismeretei. A tételeket oly módon kell előírni, hogy azok a részletes követelmények valamennyi témakörét érintsék, azaz mindegyik témakörhöz legalább 1 tétel tartozzon a tételsorban. A szóbeli vizsga témakörei Mikroökonómia • Mikroökonómiai alapismeretek és összefüggések • A fogyasztói magatartás és a kereslet 2009/56. szám • A vállalat termelői magatartása és a kínálat • A termelési tényezők piaca • Az externáliák és a közjavak Makroökonómia • Makroökonómiai alapismeretek és összefüggések • A makrogazdasági egyensúly • Az állam gazdaságpolitikája • Külgazdasági kapcsolatok és nemzetgazdasági összefüggések A szóbeli vizsga értékelése Az értékelés az alábbi szempontok és kompetenciák alapján történik: Szempontok, kompetenciák Elérhető maximális pontszám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes